વિસાવદર તાલુકાના ભલગામ પ્રાથમિક આરોગ્ય કેન્દ્ર હેઠળના લુંધીયા ગામના ૪૫ વર્ષીય હરીભાઇ પુનાભાઇ વાધેલા તેના પાંચ સભ્યોનું ગુજરાન મજુરી કરીને ચલાવે છે. હરીભાઇએ તેમને હાર્ટ એટેક આવશે અને ઘરમાં મોટો ખર્ચો આવશે તેવી કલ્પના પણ કરી ન હતી. અચાનક તેમને છાતીમાં દુખાવો થતા અમરેલીની ખાનગી હોસ્પીટીલમાં તપાસ કરાવતા હદયરોગનો હુમલો આવ્યાનું અને મોટી હોસ્પીટલમાં જવાનું કહેતા હરીભાઇના પરીવારને મા યોજનાનું કાર્ડ હોય ચિંતા કરવાની જરૂર નથી તેમ કહી ભલગામના હેલ્થ વર્કર શ્રી બી.એન.ગોંડલીયાએ સમજાવી સરકારી મેડીકલ ઓફીસરે સરકાર દ્વારા આ યોજનામાં ઉપલ્બધ ઉચ્ચ હોસ્પીટલની યાદી અંગે જાણ કરતા હરીભાઇ રાજકોટની સ્ટરલીંગ હોસ્પીટલમાં બતાવવા જતા હદયને લોહી પહોંચાડતી ત્રણ નળી બ્લોક થયાનું નિદાન થતા બાયપાસ સર્જરી કરાવી લેવાની સલાહ આપવામાં આવી હતી. મા યોજનામાં સરકાર રૂ.૨ લાખ સુધીનો ખર્ચ આપતી હોય સ્ટરલીંગ હોસ્પિટલમાં તેમનું ઓપરેશન કરવામાં આવ્યું હતું.